LIGJ
Nr. 104/2014

PËR DISA NDRYSHIME DHE SHTESA NË LIGJIN NR. 7703, DATË 11.5.1993, “PËR SIGURIMET SHOQËRORE NË REPUBLIKËN E SHQIPËRISË”, TË NDRYSHUAR

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

	Në ligjin nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar, bëhen këto ndryshime dhe shtesa:

Neni 1

	Neni 1 ndryshohet si më poshtë:

“Neni 1
Sistemi i përgjithshëm i sigurimeve shoqërore

	Ligji për sigurimet shoqërore të Republikës së Shqipërisë rregullon marrëdhëniet në fushën e sigurimeve shoqërore.
Sistemi i përgjithshëm i sigurimeve shoqërore përbëhet nga:
	a) sigurimet shoqërore të detyrueshme;
	b) sigurimi shoqëror vullnetar;
	c) sigurimi shoqëror suplementar;
	ç) pensionet shtetërore të posaçme;
	d) pensionet sociale;
	dh) fondet profesionale dhe fondet e pensionit vullnetar.”.
Neni 2 

	Në nenin 2, paragrafi i dytë, i tretë dhe i katërt shfuqizohen.
Neni 3

	Neni 4 ndryshohet si më poshtë:



“Neni 4
Sigurimi shoqëror suplementar

	1. Sigurimi shoqëror suplementar mbron me të ardhura:
	a) Personat që ushtrojnë funksione ose detyra të veçanta kushtetuese dhe personat me tituj shkencorë;
	b) Punonjësit e shtetit, ushtarakët që shërbejnë në strukturat e Forcave të Armatosura, punonjësit e Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit, punonjësit e Shërbimit për Ankesat dhe Çështjet e Brendshme.
	2. Kriteret për sigurim shoqëror suplementar të kategorive, të përfshira në pikën 1 të këtij neni,  përcaktohen me ligje të veçanta. 
	3. Skemë të sigurimit shoqëror suplementar, sipas kushteve të përcaktuara me ligj të veçantë, ka të drejtë të ngrejë çdo person juridik, me kapital shtetëror ose pjesërisht shtetëror, i autorizuar nga Këshilli i Ministrave.”.
Neni 4

	Pas nenit 5 shtohen nenet 5/1 dhe neni 5/2 me këtë përmbajtje:
 “Neni 5/1
Pensioni social

	Pensioni social është një përfitim që i jepet çdo shtetasi shqiptar, i cili ka mbushur moshën 70 vjeç, është me qëndrim të përhershëm në Shqipëri të paktën për pesë vitet e fundit, nuk plotëson kushtet për asnjë lloj pensioni nga skema e detyrueshme e sigurimeve shoqërore dhe nuk ka të ardhura ose të ardhurat, që përfiton nga çdo burim tjetër, janë më të ulëta se të ardhurat që jep pensioni social.
	Masa e pensionit social është e barabartë me të ardhurat minimale që sigurohen nga pensioni i pjesshëm i pleqërisë me 15 vite të siguruara me pagë minimale, i llogaritur në datën 31.12.2014. 
	Masa e pensionit social për personat që kanë të ardhura nga burime të tjera do të jetë sa diferenca e pensionit social me të ardhurat e tjera që ka përfituesi.
	Kriteret, procedurat dhe dokumentacioni për pensionin social përcaktohen me vendim të Këshillit të Ministrave.

Neni 5/2
Fondet profesionale dhe fondet e pensionit vullnetar

	Krijimi, veprimtaria dhe mbikëqyrja e fondeve profesionale dhe fondeve të pensionit vullnetar bëhen sipas ligjit të veçantë.”.

Neni 5

	Në nenin 9 bëhen ndryshimi dhe shtesa e mëposhtme:
	1. Paragrafi i tretë ndryshohet si më poshtë:
	“Personat e tjerë ekonomikisht aktivë janë të detyruar të paguajnë kontribut mujor për barrëlindje dhe për pensione të llogaritura për një pagë jo më të vogël se paga minimale në shkallë vendi dhe jo më të lartë se paga maksimale kontributive.”.
	2. Pas paragrafit të tretë shtohet një paragraf me këtë përmbajtje:
	“Punonjësit e papaguar të familjes, që punojnë e bashkëjetojnë me të vetëpunësuarin, paguajnë kontribut për barrëlindje dhe për pensione mbi bazën e pagës minimale në shkallë vendi.”.

Neni 6

	Në nenin 10, paragrafi i dytë dhe paragrafi i tretë ndryshohen si më poshtë:
	“Kontributi llogaritet dhe paguhet mbi pagën bruto, brenda kufijve të pagës minimale në shkallë vendi dhe pagës maksimale për efekt kontributi për sigurimet shoqërore, miratuar me vendim të Këshillit të Ministrave, e cila është në fuqi në datën 31.12.2014. Pas datës 1.1.2015, paga maksimale për efekt kontributi indeksohet në të njëjtën kohë dhe në atë masë që indeksohet paga minimale në shkallë vendi. Kontributi minimal për personin e punësuar, punëdhënësin dhe të vetëpunësuarin është i barabartë dhe llogaritet mbi bazën e pagës minimale në shkallë vendi.  
	Personat e vetëpunësuar në bujqësi paguajnë kontribut për pension dhe barrëlindje të llogaritur mbi pagën minimale në shkallë vendi. Pagesa e kontributit bëhet çdo tremujor.”.

Neni 7

	Në nenin 11, pas fjalëve “kontributi vullnetar” shtohen fjalët “llogaritet në kufijtë e pagës minimale dhe maksimale të caktuar nga Këshilli i Ministrave dhe”. 

Neni 8

	Neni 12 shfuqizohet.

Neni 9

	Në nenin 13, pikat 3 dhe 4 ndryshohen si më poshtë:
	“3. Personat e detyruar për derdhjen e kontributeve janë përgjegjës për llogaritjen dhe pagesën e tyre. Punëdhënësi është i detyruar të mbajë nga paga e të punësuarve kontributet dhe t’i derdhë ato në llogari të administratës tatimore, sipas kritereve dhe procedurave të përcaktuara me ligjin nr. 9136, datë 11.9.2003, “Për mbledhjen e kontributeve të detyrueshme të sigurimeve shoqërore e shëndetësore në Republikën e Shqipërisë”, të ndryshuar. 
	4. Kontributet e të vetëpunësuarve në bujqësi dhe kontributet vullnetare derdhen në llogaritë e Institutit të Sigurimeve Shoqërore. Kriteret dhe procedurat përcaktohen me vendim të Këshillit të Ministrave. Inspektorët e kontributeve të sigurimeve shoqërore kanë të drejtë të kontrollojnë saktësinë e llogaritjes dhe afatet e pagesës së kontributeve. Çdo diferencë në shumën e kontributeve do të kthehet gjatë 5 vjetëve të pagesës së bashku me kamatëvonesën.”.

Neni 10

	Në nenin 16  bëhen shtesa dhe ndryshimi i mëposhtëm:
	1. Në fund të paragrafit të dytë shtohet fjalia me këtë përmbajtje:
	“Masa e kamatëvonesës është sipas përcaktimeve të nenit 76, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar.”.
	2. Paragrafi i tretë shfuqizohet.

Neni 11

	Neni 22 ndryshohet si më poshtë:

“Neni 22
Shuma e të ardhurave

	1. Të ardhurat për sëmundje janë 70 për qind e mesatares ditore të bazës së vlerësuar neto të gjashtë muajve të fundit nga data e lindjes së të drejtës, kur i siguruari ka deri në 10 vjet sigurim dhe 80 për qind kur i siguruari ka mbi 10 vjet sigurim.
	2. Për periudhën që përfituesi është shtruar në spital, kur nuk ka njeri në ngarkim, të ardhurat për sëmundje janë 50 për qind e mesatares ditore të bazës së vlerësuar neto të gjashtë muajve të fundit nga data e lindjes të së drejtës.”.

Neni 12

	Në nenin 24, pika 2 ndryshohet si më poshtë:
	“2. Shuma e së ardhurës, që do të përfitohet për kompensim, është e barabartë me diferencën ndërmjet pagës së vendit të punës së mëparshme dhe pagës së vendit të punës së re. Ky kompensim nuk mund të jetë më shumë se 50 për qind e mesatares ditore të bazës së vlerësuar neto të gjashtë muajve të fundit nga data e lindjes të së drejtës.”.

Neni 13

	Neni 27 ndryshohet si më poshtë:

“Neni 27
E ardhura për barrëlindje

	1. E ardhura për barrëlindje i paguhet gruas së siguruar për barrën dhe lindjen e fëmijës, kur ajo ka 12 muaj periudhë sigurimi, për çdo rast përfitimi. Përjashtohet nga rregulli për periudhën e sigurimit rasti kur e drejta e pagesës për barrëlindjen e radhës ndodh brenda 24 muajve nga data e lindjes së fëmijës së mëparshëm. 
	2. Periudha e përfitimit do të jetë 365 ditë kalendarike, duke përfshirë një minimum prej 35 ditësh para dhe 63 ditësh pas lindjes së fëmijës. Për gruan që do të ketë në barrë më shumë se një fëmijë, periudha e përfitimit do të jetë 390 ditë kalendarike, duke përfshirë një minimum prej 60 ditë para dhe 63 ditë pas lindjes së fëmijëve.
	3. E ardhura për barrëlindje për gruan e siguruar është:
	a) 80 për qind e mesatares ditore të bazës së vlerësuar neto të dymbëdhjetë muajve të fundit nga data e lindjes të së drejtës për pagesë për periudhën e paralindjes dhe për 150 ditë kalendarike pas lindjes;
	b) 50 për qind e mesatares ditore të bazës së vlerësuar neto të dymbëdhjetë muajve të fundit nga data e lindjes së të drejtës për pagesë për periudhën tjetër në vazhdim.
	4. E ardhura për barrëlindje për gratë e siguruara si të vetëpunësuara në bujqësi llogaritet sipas pikës 3, të këtij neni. Për periudhën deri në barazimin e kontributeve që paguajnë të vetëpunësuarit në bujqësi me të vetëpunësuarit në aktivitete jobujqësore, e ardhura për barrëlindje caktohet me vendim të Këshillit të Ministrave.
	5. Nëna, që birëson fëmijën e moshës deri në 1 vjeç dhe që ka qenë e siguruar jo më pak se 12 muaj, ka të drejtë për leje pas lindjes, e cila fillon ditën e birësimit, por jo më parë se mbas ditës së 63-të të lindjes së fëmijës, dhe vazhdon jo më shumë se 330 ditë nga dita e lindjes së fëmijës. Minimumi i lejes për birësuesen është 28 ditë.
	6. Kur një fëmijë është birësuar gjatë lejes së lindjes, nëna që ka lindur do të ketë një periudhë përfitimi deri në ditën e birësimit, por jo më pak se 63 ditë pas lindjes.
	7. Pas periudhës prej 63 ditësh pas lindjes, të drejtën e lejes për kujdes ndaj fëmijës e ka edhe babai ose birësuesi i siguruar, nëse këtë të drejtë nuk e ushtron apo nuk ka kushte për ta përfituar nëna.”. 

Neni 14

	Në nenin 28, pika 2 ndryshohet si më poshtë:
	“2. Shuma e të ardhurave që do të përfitohet për kompensim është e barabartë me diferencën ndërmjet pagës së vendit të punës të mëparshëm dhe pagës së vendit të punës së re. Ky kompensim nuk mund të jetë më shumë së 50 për qind e mesatares ditore të bazës së vlerësuar neto të dymbëdhjetë muajve të fundit nga data e lindjes të së drejtës për pagesë.”.

Neni 15 

	Në nenin 30 bëhen ndryshimi dhe shtesa e mëposhtme:
	1. Shkronja “b” shfuqizohet.
	2. Pas shkronjës “ç” shtohet shkronja “ç/1” me këtë përmbajtje:
	“ç/1) pension invaliditeti i reduktuar.”.

Neni 16

	Neni 31 ndryshohet si më poshtë:

 “Neni 31
Pension pleqërie

	1. Personat e siguruar, që kanë plotësuar jo më pak se 15 vite sigurim shoqëror, kanë të drejtë për pension pleqërie, kur të arrijnë moshën e përcaktuar në nenin 92, të këtij ligji.
	2. Nënat, që kanë lindur 6 a më shumë fëmijë, të cilët janë rritur më shumë se 8 vjeç, kanë të drejtë të dalin në pension kur mbushin moshën 55 vjeç dhe kanë 30 vjet sigurim.”.

Neni 17

	Neni 31/1 ndryshohet si më poshtë:

“Neni 31/1
Pension pleqërie i reduktuar

	Personat e siguruar kanë të drejtë për pension pleqërie të reduktuar, deri tre vjet para mbushjes së moshës së daljes në pension të përcaktuar në nenin 92, kur:
	a) kanë plotësuar vitet e sigurimit sipas nenit 92; 
	b) nuk kryejnë veprimtari ekonomike si të punësuar, punëdhënës ose të vetëpunësuar.
	Pensioni i reduktuar është pjesë e pensionit të plotë dhe mbetet i reduktuar gjatë gjithë kohës së përfitimit. Ky pension llogaritet duke zbritur nga pensioni i plotë shumën që del nga shumëzimi i numrit të muajve të përfitimit të pensionit, para mbushjes së moshës së përcaktuar në nenin 92, me koeficientin mujor të reduktimit. Koeficienti i reduktimit të pensionit të plotë të pleqërisë, për personat që plotësojnë kushtet e parashikuara në paragrafin e parë, të këtij neni, është 0,6 për qind në muaj.”.
Neni 18

	Neni 32 ndryshohet si më poshtë:

“Neni 32
Masa e pensionit

	1. Pensioni mujor i pleqërisë përbëhet nga një shumë bazë dhe nga një shtesë.
	2. Shuma bazë llogaritet si raport i periudhës së sigurimit që ka realizuar personi  me periudhën e sigurimit të kërkuar, sipas nenit 92, shumëzuar me pensionin social. 
	3. Shtesa do të jetë 1 për qind për vit sigurimi shumëzuar me bazën mesatare të vlerësuar që personat e siguruar kanë arritur nëpërmjet kontributeve, e llogaritur sipas nenit 59, të këtij ligji. 
	4. Shuma e përgjithshme e pensionit nuk mund të jetë më e vogël se pensioni social.”.

Neni 19

	Neni 33 ndryshohet si më poshtë:

“Neni 33
Shtesë pensioni për shtyrje të datës së daljes në pension

	I siguruari, i cili ka plotësuar kushtet për pension pleqërie, sipas nenit 92, të këtij ligji, merr shtesë në masën 0,5 për qind të pensionit për çdo muaj që shtyn datën e daljes në pension dhe vazhdon të paguajë kontribute.

Përfituesi i pensionit të pleqërisë, që ndërpret pensionin, vazhdon të punojë dhe paguan kontribute, merr shtesë mbi pension në masën 0,5 për qind për çdo muaj ndërprerjeje. Kjo shtesë llogaritet mbi atë masë pensioni që rezulton pas rritjeve dhe indeksimit që ka pësuar pensioni gjatë kohës së ndërprerjes.”.

Neni 20

	Neni 34 shfuqizohet.

Neni 21

	Në nenin 35, pika 2, paragrafi i parë ndryshohet si më poshtë:
	“Periudha minimale e sigurimit për pension invaliditeti është sa 3/4 e diferencës së moshës së personit të siguruar në kohën që bëhet i paaftë dhe moshës 20 vjeç dhe në 5 vitet e fundit para lindjes së të drejtës të këtë së paku 12 muaj sigurim shoqëror.”.

Neni 22

	Neni 36 ndryshohet si më poshtë:

“Neni 36
Shuma e pensionit

	1. Shuma e pensionit të invaliditetit të plotë llogaritet në të njëjtën mënyrë si pensioni i pleqërisë.
	2. Shuma e përgjithshme e pensionit nuk mund të jetë më e vogël se 75 për qind e pagës minimale neto në shkallë vendi.”.
Neni 23

	Në nenin 38, në fund të fjalisë së parë, fjalët “të bazës së vlerësueshme” zëvendësohen me fjalët “të bazës së vlerësuar neto”.

Neni 24

	Në nenin 40, pika 2, shkronja “a”, në paragrafin e fundit shprehja “50 vjeç” zëvendësohet me shprehjen “55 vjeç”.
Neni 25

	Në nenin 41, pika 1, paragrafi i parë ndryshohet si më poshtë:
	“Pensioni familjar është pjesë e pensionit që kishte ose i takonte të ndjerit. Pensioni, që do t’i takonte të ndjerit, llogaritet sipas rregullave për pensionet e invaliditetit. Pensioni familjar jepet në masën:”.

Neni 26

	Në nenin 42, pika 2 ndryshohet si më poshtë:
	“2. Pagesa për rast vdekjeje është e barabartë me 50 për qind të pagës minimale në shkallë vendi.”.

Neni 27

	Neni 43 ndryshohet si më poshtë:

“Neni 43
Llojet e përfitimeve

	Personat e siguruar, në rastet e aksidenteve në punë ose sëmundjeve profesionale, përfitojnë të drejtën e së ardhurës, pavarësisht nga vjetërsia në punë:
	a) për kujdes mjekësor shtesë dhe riaftësimi;
	b) në rast paaftësie;
	c) për kompensim për dëme të arsyeshme;
	ç) në rast vdekjeje.”.

Neni 28

	Neni 47 ndryshohet si më poshtë:

“Neni 47
E ardhura për paaftësi të përkohshme

	E ardhura për paaftësi të përkohshme, si pasojë e një aksidenti në punë ose sëmundjeje profesionale, e provuar nga një komision mjekësh ekspertë kompetentë (KML), do të jetë e barabartë me 100 për qind të mesatares ditore të bazës së vlerësuar neto të gjashtë muajve të fundit nga data e lindjes së të drejtës, paguar për një periudhë përfitimi deri në 12 muaj.”.

Neni 29

	Neni 48 ndryshohet si më poshtë:

 “Neni 48
E ardhura për invaliditet të përhershëm

	E ardhura për invaliditet të përhershëm në punë, që ka shkaktuar të paktën humbjen e 67 për qind të aftësisë për punë, e vërtetuar nga një Komision Mjekësor i Caktimit të Aftësisë për Punë (KMCAP), është e barabartë me 80 për qind të bazës së vlerësuar mesatare neto të vitit të fundit para lindjes së të drejtës, por jo më pak se 80 për qind e pagës minimale neto në shkallë vendi. 
	Personit, që përfiton të ardhura, sipas paragrafit të parë, të këtij neni, dhe ka nevojë për një kujdesje të vazhdueshme nga një person tjetër, sipas vendimit të Komisionit Mjekësor të Caktimit të Aftësisë për Punë (KMCAP), i jepet një pagesë shtesë prej 15 për qind të bazës së vlerësuar neto të vitit të fundit para lindjes së të drejtës.
	Personi, që përfiton të ardhura, sipas paragrafit të parë, të këtij neni, dhe ka në ngarkim fëmijë deri në moshën 18 vjeç ose kur këta studiojnë apo janë të paaftë për punë deri në moshën 25 vjeç, përfiton një të ardhur shtesë familjare për çdo fëmijë në masën 5 për qind të pensionit, por jo më shumë se 30 për qind.”.
Neni 30

	Neni 49 ndryshohet si më poshtë:

“Neni 49
E ardhura për invaliditet të pjesshëm të përhershëm

	E ardhura për invaliditet të pjesshëm të përhershëm në punë, që ka shkaktuar të paktën humbjen e 33 për qind të aftësisë për punë, e vërtetuar nga KMCAP-ja, është e barabartë me një pjesë të 80-përqindëshit të bazës mesatare të vlerësuar neto të vitit të fundit para lindjes së të drejtës, në varësi nga shkalla e humbjes së aftësisë për punë, por jo më pak se 50 për qind dhe që përcaktohet në rregulloren e Institutit të Sigurimeve Shoqërore.”.

Neni 31

	Neni 59 ndryshohet si më poshtë:

“Neni 59
Baza e vlerësuar për llogaritjen e përfitimeve

	1. Baza e vlerësuar për llogaritjen e pensioneve llogaritet si raport i shumës së pagave, për të cilat janë paguar kontributet, me periudhën që njihet si periudhë sigurimi.
	Për periudhën e sigurimit nga data 1.1.1994 e në vazhdim, për llogaritjen e bazës së vlerësuar merret shuma e pagave, për të cilat janë paguar kontributet nga data 1.1.1994 deri në fund të periudhës së sigurimit.
	Për periudhën e sigurimit në institucione dhe ndërmarrje shtetërore para datës 1.1.1994, për llogaritjen e bazës së vlerësuar merren pagat referuese, të përcaktuara me vendim të Këshillit të Ministrave. 
	Për periudhën e sigurimit në ish-kooperativat bujqësore, për llogaritjen e bazës së vlerësuar merren pagat referuese të caktuara me vendim të Këshillit të Ministrave. 
	Në rastet kur personi i siguruar ka periudhë sigurimi para dhe pas datës 1.1.1994, baza e vlerësuar llogaritet si mesatare aritmetike e ponderuar e bazës së vlerësuar të periudhave të sigurimit si ish-punonjës i institucioneve apo ndërmarrjeve shtetërore dhe ish-anëtar i kooperativave bujqësore përpara vitit 1994, si dhe e periudhave të sigurimit si person i punësuar, i vetëpunësuar apo ekonomikisht aktiv pas datës 1.1.1994. 
	Për efekt të llogaritjes së pensioneve me datë fillimi pas 1.1.2015 e në vazhdim, baza e vlerësuar mesatare do të llogaritet bazuar në pagat referuese, sipas llojit të punës ose funksionit përpara datës 1.1.1994, si edhe mbi pagat individuale, mbi të cilat janë paguar kontributet sipas viteve, nga 1.1.1994 deri në 31.12.2014, të indeksuara me indeksin që del nga pjesëtimi i pagës minimale në shkallë vendi të vitit 2014 me pagën minimale të vitit 1994 ose me pagën minimale të vitit përkatës. 
	Koeficientët e indeksimit sipas viteve përcaktohen me vendim të Këshillit të Ministrave. 
	2. Baza e vlerësuar neto për llogaritjen e pagesave për sëmundje e barrëlindje dhe për të ardhura të tjera afatshkurtra do të jenë pagat mbi të cilat janë paguar kontributet pasi zbritet tatimi mbi të ardhurat personale, norma e kontributit të sigurimeve shoqërore, shëndetësore dhe suplementare që mbahet nga paga e punonjësit, sipas dispozitave në fuqi për periudhën përkatëse.
	3. Çdo vit, pas 1.1.2015, duke filluar nga data 1 janar, baza e vlerësuar vjetore individuale indeksohet me koeficientin, që llogaritet si raport i kontributit mesatar të personave të siguruar, të mbledhur në vitin e fundit kalendarik, kundrejt të njëjtit tregues të vitit pararendës. Ky koeficient caktohet me vendim të Këshillit të Ministrave.
	4. Pensionet e invaliditetit nuk do të llogariten me një bazë të vlerësuar më të ulët se ajo e paguar më parë. Sapo të jetë përfituar një pension invaliditeti, shuma e pensionit do të merret si kufi minimal, kur llogaritet çdo pension tjetër sipas ligjit të sigurimeve shoqërore.”.
Neni 32

	Neni 61 ndryshohet si më poshtë:

“Neni 61
Indeksimi i përfitimeve

	Pensioni social, pensionet e pleqërisë, të invaliditetit, familjare si edhe të ardhurat nga aksidentet në punë dhe sëmundjet profesionale indeksohen çdo vit për të kompensuar pasojat e ndryshimit të çmimeve të mallrave dhe të shërbimeve të zgjedhura për nivelin minimal të jetesës së pensionistëve. Këshilli i Ministrave cakton listën e mallrave të zgjedhura, mbi të cilën llogaritet indeksi, metodën e llogaritjes dhe datën e indeksimit.”.

Neni 33

	Në nenin 64 shtohet paragrafi me këtë përmbajtje:
	“Pensioni social financohet nga Buxheti i Shtetit.”

Neni 34

	Në nenin 66, shkronja “d”, emërtimi “Kuvendi Popullor” zëvendësohet me emërtimin “Kuvendi i Republikës së Shqipërisë”.

Neni 35

	Neni 70 ndryshohet si më poshtë:

 “Neni 70
Fondi rezervë

	1. Instituti i Sigurimeve Shoqërore krijon një fond rezervë që të mbulojë të paktën 1 muaj shpenzimet për pensione.
	2. Rezerva të plotësohet gjatë 3 vjetëve nga data e hyrjes në fuqi të këtij ligji. Në çdo rast, kur fondi rezervë është nën nivelin përcaktues, merren masat e nevojshme për ta vendosur në kuotën e caktuar. Procedurat e plotësimit përcaktohen në statutin e Institutit të Sigurimeve Shoqërore miratuar nga Këshilli i Ministrave.”. 

Neni 36

	Titulli i nenit 82 ndryshohet si më poshtë:
	“Procedura për transferimin dhe pagimin e kontributeve”.
Neni 37

	Në nenin 84, pika 2 ndryshohet si më poshtë:
	“2. Kërkesat, së bashku me dokumentet e përcaktuara në rregulloren e Institutit të Sigurimeve Shoqërore, paraqiten në agjencitë lokale të Institutit të Sigurimeve Shoqërore ku ndodhet vendbanimi i përhershëm i personit.”.

Neni 38

	Në nenin 85, pika 2 ndryshohet si më poshtë:
	“2. Përfitimet afatshkurtra për papunësinë caktohen nga zyrat e punësimit. Dokumentacioni, kriteret dhe procedurat e caktimit të tyre përcaktohen me vendim të Këshillit të Ministrave.”. 

Neni 39
 
	Neni 87 ndryshohet si më poshtë:

 “Neni 87
Pagesat

	Pagesa e përfitimeve nga sigurimet shoqërore u ngarkohet institucioneve financiare profesionale, që do të caktohen nga Këshilli Administrativ i Institutit të Sigurimeve Shoqërore.
	Pagesa për përfitimin e papunësisë bëhet nga institucione financiare profesionale ose nga zyrat e punës, sipas përcaktimit me vendim të Këshillit të Ministrave.”.
Neni 40

	Neni 88 ndryshohet si më poshtë:

Neni 88
Të drejtat e fituara

	1. Sigurimi shoqëror është jofitimprurës. Me kontributet e derdhura garantohet pagesa në para për të kompensuar pakësimin e të ardhurave në një shumë që mbulon të paktën një standard minimal jetese, i cili përcaktohet nga Këshilli i Ministrave. Kur standardi minimal i jetesës nuk arrihet nga pensioni, për pensionistët me datë fillimi deri më 31.12.2014, Këshilli i Ministrave ka të drejtë të vendosë një shtesë të ardhurash në formë kompensimi të plotë.
	2. Pensionet e caktuara në bazë të ligjit nr. 4171, datë 13.4.1966, “Për sigurimet shoqërore të Republikës Popullore të Shqipërisë”, quhen të mirëqena dhe nuk do të jenë objekt i ndonjë ndryshimi, me përjashtim të indeksimit dhe kompensimit, sipas pikës 1, të këtij neni.
	3. Pensionet e caktuara në bazë të ligjit nr. 4976, datë 29.6.1972, “Për pensionet e anëtarëve të kooperativave bujqësore të Republikës Popullore të Shqipërisë”, me të gjitha ndryshimet e tij të mëvonshme, quhen të mirëqena dhe nuk janë objekt i ndonjë ndryshimi, me përjashtim të indeksimit dhe kompensimit, sipas pikës 1, të këtij neni.
	4. Pensionet për personat që u lind e drejta deri më 31.12.2014, përfshirë edhe këtë datë, caktohen sipas dispozitave ligjore që kanë qenë në fuqi deri në atë datë dhe nuk janë objekt ndryshimi apo rillogaritjeje përveç indeksimit dhe kompensimit, sipas përcaktimeve me vendim të Këshillit të Ministrave. 
	5. Pensionet dhe përfitimet e tjera nga sigurimi shoqëror suplementar, të caktuara sipas dispozitave ligjore që kanë qenë në fuqi deri më 31.12.2014, për kategoritë e përfshira në pikën 1, të nenit 4, të këtij ligji, nuk janë objekt i ndonjë ndryshimi, me përjashtim të indeksimit dhe kompensimit sipas përcaktimeve me vendim të Këshillit të Ministrave.
	6. Personat, që marrin përfitime afatshkurtra për paaftësi, barrëlindje, sigurim papunësie etj., me datë fillimi përpara datës 31.12.2014, përfshirë edhe këtë datë, do ta përfitojnë atë në masën dhe kriteret e përcaktuara në dispozitat që kanë qenë në fuqi deri në atë datë.
	7. Personat, të cilët deri në datën 31.12.2014, merrnin pension pleqërie, pension të parakohshëm, pension familjar, pension për vjetërsi shërbimi, pension për vjetërsi shërbimi në raste të veçanta, do të vazhdojnë të tërheqin pensionin e tyre. E njëjta gjë do të zbatohet edhe për shtesat e dhëna për pjesëmarrjen në luftën kundër pushtuesve nazifashistë.
	8. Personat që deri në datën 31.12.2014 përfitojnë pension invaliditeti, do të vazhdojnë ta marrin atë me përjashtim të rastit kur, pas një rivlerësimi të gjendjes shëndetësore, ligji i ri rezulton me kushte më të favorshme.”.
Neni 41

	Në nenin 90, pika 2 ndryshohet si më poshtë:
	“2. Kontributi i të vetëpunësuarve në bujqësi do të rritet gradualisht deri në barazimin me kontributet e personave të vetëpunësuar në aktivitete jobujqësore në vitin 2018. Rritja vjetore e masës së kontributit caktohet me vendim të Këshillit të Ministrave.”. 

Neni 42

	Në nenin 91, pika 4 ndryshohet si më poshtë:
	“4. Periudha e kryerjes së studimeve në shkollën e lartë, me shkëputje nga puna për gruan, duke filluar nga data 1.9.2000 dhe deri më 31.12.2032, pavarësisht nga vendi se ku janë kryer studimet dhe për jo më shumë se 6 vjet, njihet periudhë sigurimi vetëm për efekt pensioni pleqërie. Në kuptim të këtij neni, viti shkollor është me 12 muaj.
	Në këtë rast, kontributet përballohen nga Buxheti i Shtetit, në kohën kur merret vendim për caktimin e pensionit.”.
Neni 43

	Neni 92 ndryshohet si më poshtë:



“Neni 92

Zgjatja graduale e moshës dhe periudhës së sigurimit për pension
	1. Mosha dhe periudha e sigurimit për pension pleqërie, deri në arritjen e moshës dhe plotësimin e periudhës së sigurimit, që përcaktohet në pikën 1, të nenit 31, të këtij ligji, do të rriten sipas tabelave që vijojnë:


MOSHA DHE PERIUDHA E SIGURIMIT QË KËRKOHET NË VITE PËR SECILËN KATEGORI

BURRI

	
	Kategoria I
	
	Kategoria II
	Kategoria III

	Vitet
	Mosha
	Vjetërsia e punës
	Mosha
	Vjetërsia e punës
	Mosha
	Vjetërsia e punës

	1993
	50
	20
	55
	25
	60
	25

	1994
	50
	20
	55
	25
	60
	25

	1995
	51
	21
	56
	26
	60
	26

	1996
	51
	21
	56
	27
	60
	27

	1997
	52
	22
	57
	28
	60
	28

	1998
	52
	22
	57
	29
	60
	29

	1999
	53
	23
	58
	30
	60
	30

	2000
	53
	23
	58
	31
	60
	31

	2001
	54
	24
	59
	32
	60
	32

	01.07.2002 - 30.06.2003
	54
	24
	59
	33
	60v 6m
	33

	01.07.2003 - 30.06.2004
	55
	25
	60
	34
	61v
	34

	01.07.2004 - 30.06.2005
	55
	25
	60v 6m
	35
	61v  6m
	35

	01.07.2005 - 30.06.2006
	56
	26
	61v
	35
	62v
	35

	01.07.2006 - 30.06.2007
	56
	27
	61v  6m
	35
	62v  6m
	35

	01.07.2007 - 30.06.2008
	57
	28
	62v
	35
	63v
	35

	01.07.2008 - 30.06.2009
	57
	29
	62v  6m
	35
	63v 6m
	35

	01.07.2009 - 30.06.2010
	58
	30
	63v
	35
	64v
	35

	01.07.2010 - 30.06.2011
	58
	31
	63v 6m
	35
	64v 6m
	35

	01.07.2011 - 30.06.2012
	59
	32
	64v
	35
	65v
	35

	01.07.2012 - 30.06.2013
	59
	33
	64v 6m
	35
	65v
	35

	01.07.2013 - 30.06.2014
	60
	34
	65v
	35
	65v
	35

	01.07.2014 - 31.12.2014
	60v 6m
	35
	65v
	35v
	65v
	35

	01.01.2015 - 31.12.2015
	61v
	35v 4m
	65v
	35v 4m
	65v
	35v 4m

	01.01.2016 - 31.12.2016
	61v  6m
	35v 8m
	65v
	35v 8m
	65v
	35v 8m

	01.01.2017 - 31.12.2017
	62v
	36v
	65v
	36v
	65v
	36v

	01.01.2018 - 31.12.2018
	62v  6m
	36v 4m
	65v
	36v 4m
	65v
	36v 4m

	01.01.2019 - 31.12.2019
	63v
	36v 8m
	65v
	36v 8m
	65v
	36v 8m

	01.01.2020 - 31.12.2020
	63v 6m
	37v
	65v
	37v
	65v
	37v

	01.01.2021 - 31.12.2021
	64v
	37v 4m
	65v
	37v 4m
	65v
	37v 4m

	01.01.2022 - 31.12.2022
	64v 6m
	37v 8m
	65v
	37v 8m
	65v
	37v 8m

	01.01.2023 - 31.12.2023
	65v
	38v
	65v
	38v
	65v
	38v

	01.01.2024 - 31.12.2024
	65v
	38v 4m
	65v
	38v 4m
	65v
	38v 4m

	01.01.2025 - 31.12.2025
	65v
	38v 8m
	65v
	38v 8m
	65v
	38v 8m

	01.01.2026 - 31.12.2026
	65v
	39v 
	65v
	39v
	65v
	39v

	01.01.2027 - 31.12.2027
	65v
	39v 4m
	65v
	39v 4m
	65v
	39v 4m

	01.01.2028 - 31.12.2028
	65v
	39v 8m
	65v
	39v 8m
	65v
	39v 8m

	01.01.2029 - 31.12.2029
	65v
	40v
	65v
	40v
	65v
	40v

	01.01.2030 - 31.12.2030
	65v
	40v
	65v
	40v
	65v
	40v

	01.01.2031 - 31.12.2031
	65v
	40v
	65v
	40v
	65v
	40v

	01.01.2032 - 31.12.2032
	65v
	40v
	65v
	40v
	65v
	40v

	01.01.2033- 31.12.2033
	65v 1m
	40v
	65v 1m
	40v
	65v 1m
	40v

	01.01.2034- 31.12.2034
	65v 2m
	40v
	65v 2m
	40v
	65v 2m
	40v

	01.01.2035- 31.12.2035
	65v 3m
	40v
	65v 3m
	40v
	65v 3m
	40v

	01.01.2036- 31.12.2036
	65v 4m
	40v
	65v 4m
	40v
	65v 4m
	40v

	01.01.2037- 31.12.2037
	65v 5m
	40v
	65v 5m
	40v
	65v 5m
	40v

	01.01.2038- 31.12.2038
	65v 6m
	40v
	65v 6m
	40v
	65v 6m
	40v

	01.01.2039- 31.12.2039
	65v 7m
	40v
	65v 7m
	40v
	65v 7m
	40v

	01.01.2040- 31.12.2040
	65v 8m
	40v
	65v 8m
	40v
	65v 8m
	40v

	01.01.2041- 31.12.2041
	65v 9m
	40v
	65v 9m
	40v
	65v 9m
	40v

	01.01.2042- 31.12.2042
	65v10m
	40v
	65v10m
	40v
	65v10m
	40v

	01.01.2043- 31.12.2043
	65v11m
	40v
	65v11m
	40v
	65v11m
	40v

	01.01.2044- 31.12.2044
	66v
	40v
	66v
	40v
	66v
	40v

	01.01.2045- 31.12.2045
	66v1m
	40v
	66v1m
	40v
	66v1m
	40v

	01.01.2046- 31.12.2046
	66v 2m
	40v
	66v 2m
	40v
	66v 2m
	40v

	01.01.2047- 31.12.2047
	66v 3m
	40v
	66v 3m
	40v
	66v 3m
	40v

	01.01.2048- 31.12.2048
	66v 4m
	40v
	66v 4m
	40v
	66v 4m
	40v

	01.01.2049- 31.12.2049
	66v 5m
	40v
	66v 5m
	40v
	66v 5m
	40v

	01.01.2050- 31.12.2050
	66v 6m
	40v
	66v 6m
	40v
	66v 6m
	40v

	01.01.2051- 31.12.2051
	66v 7m
	40v
	66v 7m
	40v
	66v 7m
	40v

	01.01.2052- 31.12.2052
	66v 8m
	40v
	66v 8m
	40v
	66v 8m
	40v

	01.01.2053- 31.12.2053
	66v 9m
	40v
	66v 9m
	40v
	66v 9m
	40v

	01.01.2054- 31.12.2054
	66v10m
	40v
	66v10m
	40v
	66v10m
	40v

	01.01.2055- 31.12.2055
	66v11m
	40v
	66v11m
	40v
	66v11m
	40v

	01.01.2056- 31.12.2056
	67v
	40v
	67v
	40v
	67v
	40v



MOSHA DHE PERIUDHA E SIGURIMIT QË KËRKOHET NË VITE PËR SECILËN KATEGORI

GRUAJA

	
	Kategoria I
	
	Kategoria II
	Kategoria III

	Vitet
	Mosha
	Vjetërsia e punës
	Mosha
	Vjetërsia e punës
	Mosha
	Vjetërsia e punës

	1993
	45
	15
	50
	20
	55
	20

	1994
	45
	15
	50
	21
	55
	21

	1995
	46
	16
	51
	22
	55
	22

	1996
	46
	17
	51
	23
	55
	23

	1997
	47
	18
	52
	24
	55
	24

	1998
	47
	19
	52
	25
	55
	25

	1999
	48
	20
	53
	26
	55
	26

	2000
	48
	21
	53
	28
	55
	28

	2001
	49
	22
	54
	30
	55
	30

	01.07.2002 30.06.2003
	49
	23
	54
	32
	55v 6m
	32

	01.07.2003 - 30.06.2004
	50
	24
	55
	34
	56v
	34

	01.07.2004 - 30.06.2005
	50
	25
	55v 6m
	35
	56v 6m
	35

	01.07.2005 - 30.06.2006
	51
	26
	56v
	35
	57v
	35

	01.07.2006 - 30.06.2007
	51
	27
	56v 6m
	35
	57v 6m
	35

	01.07.2007 - 30.06.2008
	52
	28
	57v
	35
	58v
	35

	01.07.2008 - 30.06.2009
	52
	29
	57v 6m
	35
	58v 6m
	35

	01.07.2009 - 30.06.2010
	53
	30
	58v
	35
	59v
	35

	01.07.2010 - 30.06.2011
	53
	31
	58v 6m
	35
	59v 6m
	35

	01.07.2011 - 30.06.2012
	54
	32
	59v
	35
	60v
	35

	01.07.2012 - 30.06.2013
	54
	33
	59v 6m
	35
	60v
	35

	01.07.2013 - 30.06.2014
	55
	34
	60v
	35
	60v
	35

	01.07.2014 - 31.12.2014
	55v 6m
	35
	60v
	35
	60v
	35

	01.01.2015 - 31.12.2015
	56v
	35
	60v 2m
	35v4m
	60v2m
	35v4m

	01.01.2016 - 31.12.2016
	56v 6m
	35
	60v4m
	35v8m
	60v4m
	35v8m

	01.01.2017 - 30.12.2017
	57v
	35
	60v6m
	36v
	60v6m
	36v

	01.07.2018 - 30.06.2018
	57v 6m
	35
	60v8m
	36v4m
	60v8m
	36v4m

	01.01.2019 - 31.12.2019
	58v
	35
	60v10m 
	36v8m
	60v10m
	36v8m

	01.01.2020 - 31.12.2020
	58v 6m
	35
	61v
	37v
	61v
	37v

	01.01.2021 - 31.12.2021
	59v
	35
	61v2m
	37v4m
	61v2m
	37v4m

	01.01.2022 - 31.12.2022
	59v 6m
	35
	61v4m
	37v8m
	61v4m
	37v8m

	01.01.2023 - 31.12.2023
	60v
	35
	61v6m
	38v
	61v6m
	38v

	01.01.2024 - 31.12.2024
	60v4m
	35v6m
	61v8m
	38v4m
	61v8m
	38v4m

	01.01.2025 - 31.12.2025
	60v8m
	36v
	61v10m
	38v8m
	61v10m
	38v8m

	01.01.2026 - 31.12.2026
	61v
	36v6m
	62v
	39v
	62v
	39v

	01.01.2027 - 31.12.2027
	61v4m
	37v
	62v2m
	39v4m
	62v2m
	39v4m

	01.01.2028 - 31.12.2028
	61v8m
	37v6m
	62v4m
	39v8m
	62v4m
	39v8m

	01.01.2029 - 31.12.2029
	62v
	38v
	62v6m
	40v
	62v6m
	40v

	01.01.2030 - 31.12.2030
	62v4m
	38v6m
	62v8m
	40 v
	62v8m
	40v

	01.01.2031 - 31.12.2031
	62v8m
	39v
	62v10m
	40v
	62v10m
	40v

	01.01.2032 - 31.12.2032
	63v
	40v
	63v
	40v
	63v
	40v

	01.01.2033- 31.12.2033
	63v 2m
	40v
	63v 2m
	40v
	63v 2m
	40v

	01.01.2034- 31.12.2034
	63v 4m
	40v
	63v 4m
	40v
	63v 4m
	40v

	01.01.2035- 31.12.2035
	63v 6m
	40v
	63v 6m
	40v
	63v 6m
	40v

	01.01.2036- 31.12.2036
	63v 8m
	40v
	63v 8m
	40v
	63v 8m
	40v

	01.01.2037- 31.12.2037
	63v10m
	40v
	63v10m
	40v
	63v10m
	40v

	01.01.2038- 31.12.2038
	64v
	40v
	64v
	40v
	64v
	40v

	01.01.2039- 31.12.2039
	64v2m
	40v
	64v2m
	40v
	64v2m
	40v

	01.01.2040- 31.12.2040
	64v4m
	40v
	64v4m
	40v
	64v4m
	40v

	01.01.2041- 31.12.2041
	64v6m
	40v
	64v6m
	40v
	64v6m
	40v

	01.01.2042- 31.12.2042
	64v8m
	40v
	64v8m
	40v
	64v8m
	40v

	01.01.2043- 31.12.2043
	64v10m
	40v
	64v10m
	40v
	64v10m
	40v

	01.01.2044- 31.12.2044
	65v
	40v
	65v
	40v
	65v
	40v

	01.01.2045- 31.12.2045
	65v2m
	40v
	65v2m
	40v
	65v2m
	40v

	01.01.2046- 31.12.2046
	65v4m
	40v
	65v4m
	40v
	65v4m
	40v

	01.01.2047- 31.12.2047
	65v6m
	40v
	65v6m
	40v
	65v6m
	40v

	01.01.2048- 31.12.2048
	65v8m
	40v
	65v8m
	40v
	65v8m
	40v

	01.01.2049- 31.12.2049
	65v10m
	40v
	65v10m
	40v
	65v10m
	40v

	01.01.2050- 31.12.2050
	66v
	40v
	66v
	40v
	66v
	40v

	01.01.2051- 31.12.2051
	66v2m
	40v
	66v2m
	40v
	66v2m
	40v

	01.01.2052- 31.12.2052
	66v4m
	40v
	66v4m
	40v
	66v4m
	40v

	01.01.2053- 31.12.2053
	66v6m
	40v
	66v6m
	40v
	66v6m
	40v

	01.01.2054- 31.12.2054
	66v8m
	40v
	66v8m
	40v
	66v8m
	40v

	01.01.2055- 31.12.2055
	66v10m
	40v
	66v10m
	40v
	66v10m
	40v

	01.01.2056- 31.12.2056
	67v
	40v
	67v
	40v
	67v
	40v


	

2. I siguruari ka të drejtë të marrë pension pleqërie në kushtet e kategorisë së parë ose të dytë, pasi ka plotësuar në këtë kategori jo më pak se 3/4 e viteve të sigurimit. I siguruari që ka plotësuar vitet e sigurimit, sipas tabelës së mësipërme, nga të cilat jo më pak se 1/2 ka punuar në nëntokë, ka të drejtë të marrë pension në kushtet e kategorisë së parë.

Neni 44

	Në nenin 93, shprehja “50 vjeç” zëvendësohet me shprehjen “55 vjeç”, ndërsa paragrafi i dytë ndryshohet si më poshtë:
	“Në rastet kur si vjetërsi pune, sipas kësaj tabele, kërkohet të njihet edhe vjetërsia si ish-anëtar i kooperativës bujqësore, dhe data e fillimit të pensionit është nga data 1.1.2015 e në vazhdim, masa e pensionit llogaritet sipas neneve 32 dhe 96, të këtij ligji.”.

Neni 45

	Në fund të nenit 95 shtohet një paragraf me këtë përmbajtje:
	“Për pensionet me datë fillimi nga 1.1.2015 e në vazhdim ky nen nuk zbatohet.”.



Neni 46

	Në nenin 96 bëhen ndryshimi dhe shtesa e mëposhtme:
	1. Paragrafi i tretë ndryshohet si më poshtë:
	“Të vetëpunësuarve në bujqësi, që plotësojnë kushtet për pension, pas hyrjes në fuqi të këtij ligji, mund t’u njihen periudhat e së kaluarës, si periudha sigurimi kundrejt pagesës së kontributeve, sipas masës së kontributeve të përcaktuara për vitin kur kryhet pagesa, por jo për periudhat para datës 1.10.1993.”.
	2. Pas paragrafit të pestë shtohet një paragraf me këtë përmbajtje:
	“Për personat, të cilëve e drejta për përfitim u lind në datën 1.1.2015 e në vijim dhe kanë periudha sigurimi në ish-kooperativat bujqësore, si dhe periudha të tjera në marrëdhënie pune me shtetin, apo periudha sigurimi pas vitit 1994, për llogaritjen e pensioneve të pleqërisë do të zbatohen nenet 31, 32, 92 dhe 93, të këtij ligji, ndërsa për pensionet e invaliditetit dhe pensionet familjare do të zbatohen nenet 35, 36, 40 dhe 41, të këtij ligji.”.

Neni 47

	Në nenin 98, paragrafi i parë shfuqizohet.

Neni 48

	Në nenin 99 shtohet një paragraf më këtë përmbajtje:
	“Ngarkohet Këshilli i Ministrave që, brenda vitit 2014, të nxjerrë aktet nënligjore për zbatimin e këtij ligji.”.
Neni 49

	Ky ligj hyn në fuqi pas botimit në Fletoren Zyrtare dhe i shtrin efektet nga data 1.1.2015. 

Kryetari
Ilir Meta
Miratuar në datën 31.7.2014
